Klaus Iohannis a luat decizia! Președintele României şi-a depus cererea de pensionare din învățământ. Câți bani va încasa după o carieră de 42 de ani de predat la catedră?
După 27 de ani, postul de profesor de Fizică de la Colegiul Național „Samuel von Brukenthal” a devenit vacant după 27 de ani. Acesta este motivul pentru care specialiștii au făcut deja calculele pentru pensia președintelui Klaus Iohannis.
„Are 42 de ani de muncă și 10 ani de președinție. De acolo are indicele cel mai mare în grilă, 12 salarii medii. După părere mea, de acolo acumulează în jur de 4 puncte de pensie pe an. Adică adună 40 de puncte din salariul pe care l-a obținut de la președinție.
Mai are anii de predare și de conducere a Inspectoratului Județului Sibiu, unde nu erau salariile foarte mari, eu cred că îi ies vreo 22 de puncte.
Dacă adunăm 40 de puncte de la președinție, cu 22 de puncte de la liceu, cu 25 de puncte de la Primărie, cred că îi vor ieși domnului președinte cam 103 puncte, o pensie de aproximativ 8400, sau chiar spre 9.000 de lei”, a explicat liderul Federației Naționale ”Alma Mater”, Anton Hadăr, potrivit Antena3.
Postul de profesor de Fizică de la Colegiul Național „Samuel von Brukenthal” din Sibiu a devenit vacant după aproximativ 27 de ani. Acesta a fost blocat de președintele României în tot acest timp. În realitate, Klaus Iohannis a venit la catedră doar 19 ani.
Acum, președintele a depus o cerere de pensionare. Lista posturilor disponibile pentru titularizare în județul Sibiu a fost publicată recent, iar printre acestea se află și catedra de fizică de la Colegiul Brukenthal, cu predare în limba germană, ce presupune 18 ore de predare, reprezentând o catedră completă.
Constantin Dincă, purtătorul de cuvânt al Inspectoratului Școlar Județean Sibiu, a dezvăluit că președintele României și-a depus cererea de pensionare pentru poziția de profesor de fizică, invocând limita de vârstă.
„Colegiul Brukenthal a scos la concurs catedra de fizică, asta însemnând că tot ce e posibil să fie catedra domnului președinte. Klaus Iohannis și-a depus cerere de pensionare pentru limită de vârstă. Ceilalți profesori care au catedră sunt tineri”, a precizat Constantin Dincă.
Postul care a fost ocupat până acum de Klaus Iohannis este inclus în lista posturilor vacante pentru angajare pe o perioadă determinată de 4 ani. Acesta poate fi ocupat de un candidat cu definitivat, doar că acesta trebuie să obțină o notă sau medie de cel puțin 7 la examenul de Titularizare.
Mai mult, și Administrația Prezidențială a confirmat că Iohannis și-a înaintat cererea de pensionare.
„Domnul Președinte a inițiat demersurile prevăzute de legislația în vigoare pentru depunerea dosarului de pensionare pentru limita de vârstă”, a transmis Administrația Prezidențială.